Το ***Kickapoo*** είναι ένα τραγούδι του αμερικανικού ροκ-κωμικού σχήματος Tenacious D, που συμπεριλήφθηκε στο soundtrack της ταινίας *Tenacious D in The Pick of Destiny* (2006), ονόματι *The Pick of Destiny* και κυκλοφόρησε το 2006. Το τραγούδι γράφτηκε από τον Τζακ Μπλακ, τον Κάιλ Γκας και τον Λίαμ Λιντς. Το κομμάτι ερμηνεύουν οι Τζακ Μπλακ, Ρόνι Τζέιμς Ντίο και Meat Loaf. Είναι το δεύτερο μεγαλύτερο κομμάτι σε διάρκεια στον δίσκο.

Το τραγούδι έχει κι αυτό κωμικό στίχο και επικεντρώνεται στον ήρωα της ταινίας και την πουριτανική οικογένεια που μεγάλωσε, η οποία δεν τον αφήνει να παίξει rock, ειδικά ο πατέρας του (Meat Loaf). Όμως, ο μικρός ήρωας, μετά από προσευχή προς τον Ρόνι Τζέιμς Ντίο, βρίσκει τον δρόμο του και φεύγει από την οικογένειά του. Το κομμάτι εκτός από κωμικό στίχο εμπεριέχει και βωμολοχίες. Ένας από τους λόγους που το κομμάτι έγινε γνωστό, είναι και η συμμετοχή του Dio, ο οποίος, όπως είπε σε συνέντευξη του ο Μπλακ, «κατάλαβε κάποιες ομοιότητες με το κομμάτι *Neon Knights*, των Black Sabbath, όμως το θεώρησε φόρο τιμής και μας έδωσε τις ευχές του». Ο Μπλακ παραδέχτηκε πως η καλύτερη στιγμή της ταινίας είναι όταν εμφανίζεται ο Dio.

Το κομμάτι χωρίζεται σε ένα intro με τον ήρωα να κάνει πρόλογο για ένα τραγούδι που έγραψε, στο δεύτερο μέρος, ο ρυθμός είναι πιο έντονος, με το τραγούδι που έγραψε, ερμηνεύοντάς τον μπροστά στην οικογένειά του, στο τρίτο μέρος ο πατέρας κατακρίνει τις πράξεις του γιου, στο τέταρτο μέρος, ο μικρός ήρωας προσεύχεται στον Dio, και τέλος εμφανίζεται ο ίδιος ο Dio και του "δείχνει" τον δρόμο. Το outro εξιστορεί το πώς ο ήρωας έφτασε στο Χόλιγουντ. Σε κανάλι που δημοσιεύτηκε το 2006, στο YouTube, σε στυλ βίντεο κλιπ, έχει πάνω από 43 εκατομμύρια θεάσεις. Ενώ, γενικότερα, πρόκειται για ένα από τα πιο γνωστά κομμάτια του συγκροτήματος κι ένα από τα πιο αγαπημένα των οπαδών τους.

Παραπομπές
----------

1. ↑  «THE PICK OF DESTINY OST». Metacritic.com. Ανακτήθηκε στις 24 Οκτωβρίου 2017.
2. ↑  «The Pick of Destiny». Itunes.apple.com. Ανακτήθηκε στις 24 Οκτωβρίου 2017.
3. ↑  «Tenacious D ‎– The Pick Of Destiny». Discogs.com. Ανακτήθηκε στις 24 Οκτωβρίου 2017.
4. 1 2  Oliver Ducker (16 Ιουλίου 2016). «OUR TOP 10 FAVOURITE AND GREATEST TENACIOUS D SONGS». TheNerdRecites.com. Ανακτήθηκε στις 24 Οκτωβρίου 2017. [*νεκρός σύνδεσμος*]
5. ↑  Zach Shaw (9 Αυγούστου 2016). «Remember When: Ronnie James Dio guided Tenacious D in 'The Pick Of Destiny'». MetalInsider.com. Ανακτήθηκε στις 24 Οκτωβρίου 2017.
6. ↑  «TENACIOUS D - Kickapoo». Ανακτήθηκε στις 24 Οκτωβρίου 2017.
7. ↑  «Top Ten Best Tenacious D Song». TheTopTens.com. Ανακτήθηκε στις 24 Οκτωβρίου 2017.
8. ↑  «The Best Tenacious D Songs». Ranker.com. Ανακτήθηκε στις 24 Οκτωβρίου 2017.
9. ↑  Cher Martinetti. «15 GREATEST TENACIOUS D SONGS». IFC.com. Αρχειοθετήθηκε από το πρωτότυπο στις 10 Νοεμβρίου 2017. Ανακτήθηκε στις 24 Οκτωβρίου 2017.
10. ↑  «10 Best Tenacious D Songs». Ultimate-Guitar.com. 28 Μαρτίου 2017. Ανακτήθηκε στις 24 Οκτωβρίου 2017.
11. ↑  «Top "Tenacious D" Songs». Top50songs.org. Ανακτήθηκε στις 24 Οκτωβρίου 2017.

Εξωτερικοί σύνδεσμοι
--------------------

* Kickapoo στο AZLyrics
* Kickapoo[*νεκρός σύνδεσμος*] στο LyricWiki (καθαρό)

  

  


|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Μουσική
 |

 |